Tahula
Tahula on küla Saare maakonnas Saaremaa vallas, 8 km kaugusel Kuressaarest. Küla läbib Kuivastu–Kuressaare maantee. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. 2014. aastani kuulus küla Kaarma valda. Seoses Lääne-Saare valla moodustamisega liideti Tahulaga Mõisaküla. Küla järgi on nime saanud siluri Kuressaare lademe Tahula kihid.